อัพเดทเลือกตั้งสหรัฐ : จอร์เจียจ่อนับคะแนน “ไบเดน-ทรัมป์” ใหม่ ขีดเส้นเสร็จก่อน 20 พ.ย.
อัพเดทเลือกตั้งสหรัฐ : จอร์เจียจ่อนับคะแนน “ไบเดน-ทรัมป์” ใหม่ เหตุเบียดกันสูสี ขีดเส้นเสร็จก่อน 20 พ.ย.
อัพเดทเลือกตั้งสหรัฐ : จอร์เจียจ่อนับคะแนน “ไบเดน-ทรัมป์” ใหม่ เหตุเบียดกันสูสี ขีดเส้นเสร็จก่อน 20 พ.ย.
12 พ.ย. 2563

นายแบรด แรฟเฟนสเปอร์เกอร์ เจ้าหน้าที่ระดับสูงของรัฐจอร์เจีย กล่าวว่า รัฐจอร์เจียจะทำการนับคะแนนเลือกตั้งใหม่ เนื่องจากนายโจ ไบเดน ผู้สมัครชิงตำแหน่งประธานาธิบดีจากพรรคเดโมแครต และประธานาธิบดีโดนัลด์ ทรัมป์มีคะแนนเลือกตั้งสูสีกันอย่างมาก
“จะมีการนับคะแนนด้วยมือในแต่ละเคาน์ตี” นายแรฟเฟนสเปอร์เกอร์ กล่าว
นายแรฟเฟนสเปอร์เกอร์ยังระบุว่า ทางรัฐจะทำงานร่วมกับเจ้าหน้าที่ในเคาน์ตีเพื่อให้กระบวนการนับคะแนนเสร็จสิ้นก่อนเส้นตายวันที่ 20 พ.ย.สำหรับการยืนยันผลการนับคะแนนทั่วทั้งรัฐ
อย่างไรก็ดี นายไบเดนประกาศชัยชนะในการเลือกตั้งในช่วงสุดสัปดาห์ที่ผ่านมา ขณะที่สื่อรายงานว่า นายไบเดนได้รับคะแนนเสียงจากคณะผู้เลือกตั้งเกินกว่า 270 เสียง จากทั้งหมด 538 เสียง ในการเลือกตั้งครั้งนี้